

**"Екібастұз энергоорталық" жабық акционерлік қоғамын құру туралы**

Қазақстан Республикасы Үкіметінің Қаулысы 1999 жылғы 28 желтоқсан N 1993

      Қазақстан Республикасының аумағында электр қуатын өндіру мен сату және оның импорты жөніндегі отандық операторды құру мақсатында Қазақстан Республикасының Үкіметі қаулы етеді:

      1. Жарғы капиталына мемлекеттің 100 проценттік қатысуымен "Екібастұз энергоорталық" жабық акционерлік қоғамы (бұдан әрі - Қоғам) құрылсын.

      2. Құрылатын Қоғамның жарғы капиталының мөлшері 7 (жеті) миллион теңге сомасында айқындалсын.

      3. Қазақстан Республикасының Қаржы министрлігі заңдарда белгіленген тәртіппен Қоғамның жарғы капиталын қалыптастыру үшін 1999 жылға арналған республикалық бюджетте кезек күттірмейтін мемлекеттік мұқтаждарға көзделген қаражаттың есебінен 7 (жеті) миллион теңге бөлсін.

      4. Қазақстан Республикасының Энергетика, индустрия және сауда министрлігі Қазақстан Республикасының Әділет министрлігімен бірлесіп аңдарда белгіленген тәртіппен:

      1) Қоғамның мемлекеттік тіркелуін қамтамасыз етсін;

      2) Қоғамның өндірістік қызметті жүзеге асыруы үшін қажетті рұқсат беретін құжаттаманы ресімдеуін қамтамасыз етсін.

      5. Осы қаулының атқарылуын бақылау Қазақстан Республикасы Премьер-Министрінің орынбасары Д.К.Ахметовке жүктелсін.

      6. Осы қаулы қол қойылған күннен бастап күшіне енеді.

      Қазақстан Республикасының

      Премьер-Министрі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК